Lough Derg

For innsjøen ved samme navn i Donegal se Lough Derg
Lough Derg, historisk Lough Dergart (irsk: Loch Deirgeirt)«Loch Deirgeirt / Lough Derg», Placenames Database of Ireland er den nest største innsjøen (lough/loch) i Irland (etter Lough Corrib) og den tredje største innsjøen i hele Irland (den største er Lough Neagh). Det er en lang og relativt smal innsjø som ligger mellom grevskapene Tipperary i øst, Galway i nordvest og Clare i sørvest. Dergh er den siste av tre store innsjøer på elven Shannon, de andre to som ligger lenger nord er Lough Ree og Lough Allen. Byer og landsbyer ved Lough Derg er blant annet Portumna, Killaloe & Ballina, Dromineer, Terryglass, Mountshannon og Garrykennedy.

 Navn 
Innsjøens navn utviklet seg fra den irske Loch Deirgdheirc. Dette var et av navnene til In Dagda, det gammelirske på en irsk gud, framstilt som farsfigur,Koch, John T. (2006): Celtic Culture: A Historical Encyclopedia. ABC-CLIO, ISBN  978-1851094400; s. 553–554 og betyr bokstavelig talt «røde øyne».MacKillop, James (2006): Myths and Legends of the Celts. Penguin; s. 137

 Geografi 
På det dypeste er innsjøen 36 meter dyp og dekker et område på 130 km2.«Lough Derg (Lake Derg). Data Summery». Arkivert fra originalen den 8. januar 2000 Like nedstrøms fra der Lough Derg munner ut i elven Shannon ligger Doonassfossen, det største fallet på den ellers svakt hellende elven. I nærheten ligger vannkraftverket Ardnacrusha, som, da det ble bygget i 1927, var verdens største.

 Bruk og anvendelse 
På 1800-tallet var Lough Derg en viktig ferdeselåre fra havnen i Limerick til Dublin gjennom kanalene i Irlands midtland. Lough Derg, som kan navigeres over hele dens 38,6 km lengde, er i dag populær blant lystbåter og andre fritidsfartøyer, i tillegg til seiling og fiske. Universitetet i Limerick har et aktivitetssenter ved innsjøen, like nord for Killaloe, hvor det er kanoer, kajakker, brettseiling, seilbåter og andre rekreasjoner og fritidsaktiviteter.

Redningstjenesten RNLI Lifeboat er lokalisert ved Lough Derg, basert ved Dromineer, den første innlandsstasjonen i Irland. «Lough Derg Lifeboat», RNLI. Se også eldre artikkel I juni 2013 ble 35 personer brakt i sikkerhet da en stor redningsinnsats ble iverksatt etter at et internasjonalt roarrangement ble rammet av hardt vær. Hilliard, Mark (21. juni 2013): «Lough Derg rescue operation brings 35 ashore after rowing event», The Irish Times

Dublins byråd offentliggjorde en plan i 2011 for en rørledning for å levere opptil 350 millioner liter vann om dagen fra Lough Derg til Dublin by og region. I 2016 ble Parteen-bassenget sør for innsjøen valgt som foreslått område. Vann ville bli pumpet til en trykktank ved området Knockanacree nær byen Cloughjordan i grevskapet Tipperary og tyngdekraften matet derfra til Dublin.«Water Supply Project – Eastern and Midlands Region»  (PDF), Irish Water. Arkivert fra originalen  (PDF) den 8. november 2016. «Warning over Shannon water extraction», RTÉ. 31. juli 2008. «Shannon water extraction a concern for Limerick councillors», Limerick Leader. Arkivert fra originalen den 18. juli 2016.

 Økologi 
Et par havørner hekket først på en øy i Lough Derg i 2012. Dette markerte en stor suksess for det irske gjeninnføringsprogrammet for denne fuglearten som begynte sommeren 2007. Ørnene kom fra og med velvillig hjelp fra Norge. Sea eagles return to Irish nest, The Irish Times. 30. april 2012. Arkivert fra originalen den 3. mai 2012«Rare eagle reintroduced to Ireland», RTÉ 16. august 2007

En stor invasive eller angripende ferskvannalge, Nitellopsis obtusa, ble først registrert i Irland i denne innsjøen i 2016.Minchin, D., Boelens, R. & Roden, C. (2017): «The first record of Nitellopsis obtusa (N.A.Desvaux) J.Groves (Charophyceae, Characeae) in Ireland (H9,H10)», Irish Naturalists' Journal 35(2); s. 105-109 I 2021 ble invasive eller inntrengende quaggamusslinger (Dreissena bugensis) oppdaget i innsjøen og i Lough Ree av et forskerteam fra University College Dublin.Mainnín, Tomás O. (26. juli 2021): «Invasive species flexing its 'mussels' on the Shannon», RTÉ

North-East Shore er oppført som et spesielt viktig verneområde. «Conservation objectives for Lough Derg (Shannon) SPA (004058)» (PDF). National Parks and Wildlife Service. Arkivert fra originalen (PDF) den 9. juli 2015.

 Bilder 

 Referanser 

 Eksterne lenker 

 Flyfoto av Lough Dergs nordlige kyster, med Terryglass Drominagh og Kilgarvan Quay, YouTube''
 Om vannveiene i Irland

Derg
Kategori:Galway
Kategori:Clare
Kategori:Tipperary